Сиње море и дубине твоје
Сиње море и дубине твоје, 
Нико тебе препливат’ не море, 
Веће вила на коњу љељену. 
Коњиц вили ти’о проговара: 
“А ти вило, по Богу сестрице! 
Ђе су мору највише дубљине? 
Ђе су небу највише висине? 
Ђе ли, вило, најшире ширине? 
На ком пољу, највише бојиште? 
Ђе су, вило, најбољи јунаци?“ 
Вила коњу ти’о проговара: 
“Коњиц љељен, мој по Богу брате! 
Насред мора најдубље дубљине, 
Насред веба највише висине. 
Насред поља најшире ширине. 
На Косову највише бојиште, 
Ерцеговци најбољи јунаци, 
Сарајевке најбоље дјевојке.“ 

Из Саит Ораховац...

Срње море и дубине твоје, 
нико тебе препливат’ не може, 
веће вила на коњу љељену.
Коњиц вили тихо говорио:
— А ти, вило, по богу сестрице, 
гдје су мору највише дубине?
Гдје ли, вило, најшире ширине?
На ком пољу најтеже бојиште?
Гдје су, вило, најбољи јунаци?
Вила коњу тихо одговара:
— Коњиц љељен, мој по богу брате! 
Насред мора најдубље дубине, 
насред неба највише висине,
насред поља најшире ширине,
у Босни је најтеже бојиште,
Херцеговци најбољи јунаци, 
а Сарајке најљепше дјевојке!

Извор 

Саит Ораховац: Севдалинке, баладе и романсе Босне и Херцеговине. Сарајево: "Свјетлост", 1968. (Библиотека Културно наслијеђе Босне и Херцеговине), стр. 746.

Женске народне песме
Саит Ораховац: Севдалинке, баладе и романсе Босне и Херцеговине
Митолошке песме